Nyeste Skilderie af Kiøbenhavn, 1813-03-16
J Frederiksstad har Kjøbmand Rosing anskaffet en vigtig Spigermaskine. Fra flere Districter er der indløben Efterretninger om duelige Smede, som nu findes næsten overalt i Landet; en ung Smed fra Christiansand, Halvor Olsen Fossum, er, paa Selskabets Bekostning, sendt til Frederiksværk i Sjælland, for at fuldkommengjøre sig i sit Haandværk. Selskabet har ladet Capit. G. F. Lund reise, først til de nordenfieldske Bergværker, og siden vester paa, deels for at give Selskabet Efterretning om, hvilke Steder i Landet fortrinlig maatte være skikkede til Fabrikanlæg, deels for selv at lære at kjende de Norske Malmes Beskaffenhed, og til hvilken Grad af Konstfærdighed Støbegods forarbeides ved Jernværkerne. Det Laan af 3000 Rdlr., som Selskabet har gjort Fattig og Jndustrieindretningen i Rolloug og Flesberg i Nummedal, har havt saa god Virkning, at samme ikke allene har tjent sig en liden Capital, men endog afbetalt Selskabet det Halve af dette Forskud. Selskabet har Haab om, at det nedlagte Graphit Brud, Englisdal, vil blive optaget igjen, og den hidtil værende Mangel paa god indenlandsk Blyant derved afhjulpen. J Christiania har Berg Assessor Dunker, med Selskabets Understøttelse, anlagt en Blyantspennefabrik. Fra Cancellieraad Chrystie i Bergen har Selskabet modtaget adskillige Marmorblokke, af hvilke nogle kunne sættes fuldkommen ved Siden af Cararisk Marmor. De to bedste Blokke har en i dette Øieblik i Norge værende Konstner modtaget, for deraf at forfærdige nogle Konstsager for Selskabet. - Med den oprettede Fragtkjørsel imellem flere af Norges Byer har Selskabet ikke havt det Held, det ønskede og haabede. Den skulde til bestemte Tider gaae fra Christiania af, deels til de 3 andre Landets Stifts stæder, deels til Frederikshald. Men den blev kun virkelig sat i Gang til Frederikshald, Trondhjem og Drammen. De stedse stigende Priser paa enhver fornøden Ting, saavel som den uventede liden Fragt, baade af Passagerer og Fragtgods, især til Trondhjem og Frederikshald, gjorde, at Selskabet ved dette første Forsøg tilsatte flere Penge, end det burde anvende paa en Ting, som ei syntes at ville lykkes, Fragtkjørslen imellem Christiania og Drammen vedblev derimod, da den til en Tid syntes godt at kunne holde sig; men ogsaa ved denne har man i Aarene 1810, II, 12 havt en Under ballance af 5020 Rdlr. Jmidlertid har Selskabet dog troet, for en føie Tid at burde vedligeholde Jndretningen til et Forsøg. - Af Udsigten over Selskabets Financetilstand sees, at det allene har betalt, 21,476 Rdlr. i Forskud til Boghandlings og Handelscommissioner, til Trykningen af Dr. Neumanns Landvæsens-Samlinger, Kobberstikker, Grosch's Landskabs-Tegninger m.v. Man kan ikke gjøre sig den fordeelagtigste Forestilling om Anstalterne for Druknedes Redning i Christiansands Stift, naar man seer, af Fortegnelsen over de Døde og Fødte i dette Stift for afvigte Aar, at 26, siger sex og tyve Mennesker ere druknede. (Mon denne Gjenstand ikke fortiente at tages i nøiere Overveielse af Selskabet for Norges Vel?) Hvad der i en anden Henseende imidlertid maa glæde Menneskevennen ved denne Fortegnelse er, at der i det hele Aar kun gaves 5 Selvmordere i Stiftet, hvoraf den ene har dræbt sig i Vildelse.